钦定古今图书集成/明伦汇编/闺媛典/第330卷 > 锺绍京夫人许氏
## 钦定古今图书集成/明伦汇编/闺媛典/第330卷 > 锺绍京夫人许氏

按《赣州府志》：越国公锺绍京夫人许氏，当公为苑总
监时，值韦氏之乱，临淄王谋欲诛之，与公业有成约
矣。及期，临淄乘夜携刘幽求等入苑，会公廨舍，公悔
欲不从，命夫人曰：“忘身殉国，神必助之。且同谋素定，
今虽不行，庸免乎？”公悟，即趋出拜谒。临淄乃帅丁匠
二百馀人，执斧锯以从。是夜遂成大事，夫人之力也。